Smernica Rady
z 21. marca 1991,
ktorou sa mení a dopĺňa po deviaty krát smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov
(91/173/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva a najmä na jej článok 100a,
so zreteľom na návrh Komisie [1],
v spolupráci s Európskym parlamentom [2],
so zreteľom na stanovisko Hospodárskeho a sociálneho výboru [3],
keďže v lehote do 31. decembra 1992 by mali byť prijaté opatrenia, ktorých cieľom je postupné vytváranie vnútorného trhu; keďže vnútorný trh pokrýva oblasť bez vnútorných hraníc, v rámci ktorej je zaručený voľný pohyb tovaru, osôb, služieb a kapitálu;
keďže pentachlórfenol (CAS č. 87-86-5) ako aj jeho zložky predstavujú látky, ktoré sú nebezpečné pre človeka a životné prostredie a obzvlášť pre vodné prostredie; keďže používanie týchto látok by malo byť regulované (t. j. malo by podliehať príslušným predpisom a nariadeniam);
keďže obmedzenia, ktoré už boli určitými členskými štátmi uvalené na používanie a uvádzanie na trh horeuvedených látok alebo prípravkov obsahujúcich takéto látky, priamo postihujú vytvorenie a fungovanie vnútorného trhu; keďže je preto potrebné v tejto oblasti aproximovať zákony členských štátov a následne zmeniť a doplniť prílohu I k smernici 76/769/EHS [4], naposledy zmenenej a doplnenej smernicou 89/678/EHS [5];
keďže Komisia bude v rámci spoločenstva vyvíjať koordinovanú stratégiu týkajúcu sa uvádzania na trh a používania chemických výrobkov využívaných na konzervovanie dreva; keďže táto stratégia sa bude zakladať na informáciách poskytovaných členskými štátmi a najmä na posúdení nebezpečenstva pre človeka a životné prostredie, berúc do úvahy rozličné problémy, ktoré konzervovanie dreva v členských štátoch spôsobuje;
keďže v súčasnosti zostávajú vnútroštátne právne predpisy spoločenstva, ktoré sa týkajú možného schválenia prísnejších obmedzení uvalených členskými štátmi na používanie predmetných látok a prípravkov na pracoviskách, touto smernicou nedotknuté,
PRIJALA TÚTO SMERNICU:
Článok 1
Týmto sa do prílohy I k smernici 76/769/EHS pridáva nasledovný bod:
"23.Pentachlórfenol a jeho soli a estery (CAS č. 87-86-5) | sa nepoužijú v koncentrácii, ktorá sa rovná 0,1 hmotnostného % alebo je vyššia, v látkach alebo prípravkoch uvádzaných na trh. Výnimočne sa toto ustanovenie nevzťahuje na látky a prípravky určené na použitie v priemyselných výrobných zariadeniach, v rámci ktorých je zaručené, že emisie, resp. únik pentachlórfenolu (PCP) nepresiahne množstvá predpísané platnými právnymi predpismi: a)pri úprave dreva.Upravené drevo nesmie byť však použité:vo vnútri všetkých typov budov (obytných, pracovných, rekreačných), či už na dekoratívne účely alebo na iné účely;na výrobu nádob určených na pestovateľské účely a akúkoľvek opätovnú úpravu a na výrobu obalov, ktoré môžu prísť do kontaktu s polovýrobkami, medziproduktami, resp. finálnymi výrobkami určenými na konzumáciu človekom alebo zvieratami, alebo s materiálmi, ktoré môžu tieto výrobky kontaminovať a na akúkoľvek opätovnú úpravu;b)pri impregnácii vlákien a tkanín (textílií) určených na veľké zaťaženie, ktoré v žiadnom prípade nie sú určené na výrobu odevov alebo dekoračnej výbavy;c)ako syntetizujúce resp. spracovateľské činidlá v priemyselných výrobných procesoch;d)v obzvlášť výnimočných prípadoch môžu členské štáty na svojom území povoliť špecializovaným odborníkom uskutočňovať in situ a v prípade kultúrne, umelecky a historicky významných budov renovačné opravy a úpravy dreva a muriva napadnutého hubou spôsobujúcou suchú hnilobu (Serpula lacrymans) a hubami spôsobujúcimi kubickú hnilobu.Tieto výnimky musia byť opätovne preskúmané so zreteľom na prehlbovanie znalostí a rozvoj technológií najneskôr do troch rokov od dátumu implementácie tejto smernice. V písm. a) každom, resp. písm. b) v žiadnom prípade: a)musí mať pentachlórfenol použitý samostatne alebo ako zložka prípravkov využívaných v rámci hore uvedených výnimiek celkový obsah hexachlórdibenzoparadioxínu (H6CDD) nižší ako 4 ppm (štyri diely na milión);b)nesmú byť tieto látky:uvádzané na trh, s výnimkou balení po 20 litrov alebo viacpredávané širokej verejnosti.Bez dotknutia implementácie iných ustanovení spoločenstva týkajúcich sa klasifikácie, balenia a označovania nebezpečných látok a chemikálií by mal byť obal takýchto prípravkov jasne a nezmazateľne označený: "Výhradne na priemyselné a profesionálne použitie". Okrem toho sa toto ustanovenie nevzťahuje na odpad pokrytý ustanoveniami smerníc 75/442/EHS a 78/319/EHS." |
Článok 2
1. Členské štáty oznámia najneskôr do 31. decembra 1991 Komisii znenie hlavných ustanovení vnútroštátnych právnych predpisov, ktoré prijímajú a schvaľujú v oblasti pokrytej touto smernicou
2. Členské štáty prijmú zákony, iné právne predpisy a správne opatrenia, ktoré sú potrebné na dosiahnutie súladu s touto smernicou najneskôr do 1. júla 1992. Informujú o tom Komisiu.
Článok 3
Táto smernica je adresovaná členským štátom.
V Bruseli 21. marca 1991.